als_Latn dik_Latn sag_Latn
Asport – Prishtina arrin një sukses spektakolar në stadiumin “Ismet Shabani” të Ferizajt, ku mposhti me rezultatin e thellë 4-1 formacionin e Arsim Abazit, që me këtë humbje i minimizon mundësitë për titullin kampion. Kryeqytetasit jo vetëm që nuk u dorëzuan pas golit të shpejtë të vendasve, por arriti të shënonte katër herë në portën e Ferizajt, duke shfrytëzuar kundërsulmet e shpejta. Finalizimi i Egzon Shabanit që në minutën e 7-të dha përshtypjen e një fitoreje të lehtë të Ferizajt, po atëherë kur skuadrat po përgatiteshin për të shkuar në dhomat e zhveshjes për pushimin mes pjesëve, Liridoni Latifi, pas një aksioni perfekt nga krahu i djathtë i sulmit të Prishtinës, shënoi golin e barazimit.
Pjesa e dytë nisi me pretendimin për 11-metërsh të Berat Hysenit, i cili u rrëzua në hyrje të zonës, por për arbitrin Tefik Maloku çdo gjë është e rregullt. I njëjti protagonist kërkoi sërish 11-metërsh për prekje të topit me dorë nga një mbrojtës i Prishtinës, por Maloku nuk akordon penallti. Atëherë kur Ferizaj po sulmonte me shumë forca, Prishtina godet me armën e saj më të fortë, kundërsulmin. Falë këmbënguljes se Begollit nga e majta, Latifi realizon golin e dytë personal në këtë sfidë. Kampionët në fuqi të Superligës së Kosovës nuk ndalen me kaq, por shënojnë me të sapo futurin në lojë Kelmendi, i cili shfrytëzoi në maksimum asistin e Begollit nga e majta.
Për të vulosur fitoren 4-1 të Prishtinës mendon Berat Ahmeti në minutën e 89-të, goli i të cilit i dha goditjen përfundimtare Ferizajt, që nga parajsa kaloi në ferr, duke humbur një mundësi të mirë për ngushtuar diferencën me Llamkosin kryesues. Në takimet e tjera Fushë Kosovë u mposht 0-1 në shtëpinë e saj nga Trepca 89, Drita – Hajvalia përfundoi 1-1, ndërsa Ferronikeli – Trepca 1-0.
You must be logged in to post a comment Login
als_Latn als_Latn als_Latn eng_Latn